text: Carl Holst: Jeg er inhabil
  28 februar 2014 kl. 13.19
  Regionsrådsformand har erklæret sig inhabil i beslutningen om, hvor sygeplejeskeskolen skal ligge.
  Det gør han efter en juridisk vurdering fra UC Syddanmarks direktion.
  Regionsrådet skal beslutte, om sygeplejeskeskolen skal forblive i Sønderborg eller flytte til Aabenraa.
  Carl Holsts erklæring skyldes, at regionsrådet i Region Syddanmark ifølge Lov om Professionshøjskoler skal høres, hvis bestyrelsen eventuelt beslutter helt at lukke en campus i en by. Vurderingen lød, at Carl Holsts rolle som formand begge steder kunne rejse tvivl om hans upartiskhed. På den baggrund har han besluttet at erklære sig inhabil begge steder, skriver JydskeVestkysten.
  Avisen har stillet Carl Holst følgende spørgsmål:
  Nogle vil sige, at du erklærer dig inhabil for at slippe for at tage del i beslutningen i en kontroversiel sag?
  - Det kan jeg ikke fortænke dem i. Ud af 14 i bestyrelsen er 13 habile og har tilsammen en meget bred baggrund for at træffe en beslutning, siger Carl Holst til JydskeVestkysten.
  